নির্দেশ ছাড়া কুর্মিদের গ্রেফতার নয়, জানাল কলকাতা হাইকোর্ট

ওয়েব ডেস্ক: আদালতের নির্দেশ ছাড়া কুর্মিদের (Kurmi) গ্রেফতার নয় বলে নির্দেশ দিল কলকাতা হাইকোর্টের (Calcutta High Court) পূজা অবকাশকালীন বিশেষ বেঞ্চ। আইনজীবী কৌস্তভ বাগচী (Kaustav Bagchi) জানতেও চান, আর কতজনকে গ্রেফতার করবে পুলিশ। বিচারপতি বলেন, এটা নিয়ে তো হাইকোর্টের নির্দেশ রয়েছে, আপনারা এটার আর ব্যাখ্যা কেন চাইছেন?

কৌস্তভ বাগচী জানান, আদিবাসী সমাজ, তারা এটা নিয়ে বিক্ষোভ করেছে। পুলিশ এখনও পর্যন্ত ৬০ জনকে গ্রেফতার করেছে। মাঝরাতে গ্রেফতার করা হয়েছে। আমরা যখন বলছি যে আদালতের নির্দেশ রয়েছে ওদের বিরুদ্ধে কোনও কঠোর পদক্ষেপ না নিতে তখন পুলিশ বলছে আমরা হাইকোর্টের অর্ডার মানি না।

আরও পড়ুন: দুর্গাপুরকাণ্ডে ধৃতদের দিয়ে ঘটনার পুনর্নির্মাণ করাল পুলিশ

বিচারপতি বলেন, এখানে হাইকোর্টের নির্দেশ ছিল বিক্ষোভ করার। এটা রেল রোকো আন্দোলন ছিল। হাইকোর্ট কি রেল রোকোর জন্য অনুমতি দিয়েছিল? এরপর আদালতের নির্দেশ, পুলিশকে আদালতের অনুমতি অনুযায়ী আবেদনকারী কুর্মিদের বিরুদ্ধে কোনও কঠোর পদক্ষেপ নিতে পারবে না।